Ο Καθεδρικός Ναός Αγίου Φραγκίσκου της Ασίζης, στο Λααγιούν
Ο Ναός Παναγίας Καρμήλου, στη Ντάχλα
Η **Καθολική Εκκλησία στη Δυτική Σαχάρα** αποτελεί μέρος της παγκόσμιας Καθολικής Εκκλησίας (ιδιαίτερα της Λατινικής Εκκλησίας), υπό την πνευματική ηγεσία του Πάπα στη Ρώμη.

Ιστορία
-------

Η Δυτική Σαχάρα είναι πρώην ισπανική αποικία και η καθολική πίστη εισήχθη μέσω της ισπανικής αποικιοκρατίας και της προηγούμενης πορτογαλικής εξερεύνησης. Πριν από την εγκατάλειψη της χώρας από την Ισπανία το 1975, υπήρχαν πάνω από 20.000 Καθολικοί Ισπανοί, οι οποίοι αποτελούσαν περίπου το 32% του συνολικού πληθυσμού πριν από τη Μαροκινή κατοχή.

Θρησκευτικώς, η Δυτική Σαχάρα είναι ένα από τα πιο ομοιογενή έθνη στον κόσμο. Οι εκτιμήσεις του The World Factbook αναφέρουν ότι ο αυτόχθονος πληθυσμός είναι εξ ολοκλήρου μουσουλμανικός. Η χριστιανική κοινότητα αποτελείται σε μεγάλο βαθμό από περίπου 260 ομογενείς Ισπανούς σε σχέση με έναν μόνιμο πληθυσμό άνω των 587.000 κατοίκων.

Δεν υπάρχουν επισκοπές στη χώρα, με ολόκληρο το κράτος να σχηματίζει μια ενιαία αποστολική νομαρχία, η οποία αρχικά διοικούνταν από την Αποστολική Νομαρχία της Ισπανικής Σαχάρας και του Ίφνι που ιδρύθηκε στις 5 Ιουλίου 1954. Αργότερα μετονομάστηκε σε Αποστολική Νομαρχία της Ισπανικής Σαχάρας στις 2 Μαΐου 1970 και στη συνέχεια ως Αποστολική Νομαρχία Δυτικής Σαχάρας στις 2 Μαΐου 1976. Από το 2014 υπάρχουν 2 ενορίες, 2 θρησκευτικοί ιερείς και 2 λαϊκά θρησκευόμενα μέλη.

Μόνο τρεις Αποστολικοί Νομάρχες έχουν επιβλέψει την επικράτεια από το 1954: ο Ευτύχιος Ερβίτι Μπαρθελόνα, από τις 19 Ιουλίου 1954 μέχρι τη συνταξιοδότησή του στις 6 Ιουλίου 1994, ο Ακάκιος Μπαλβουένα Ροδρίγεθ από τις 10 Ιουλίου 1994 μέχρι τη συνταξιοδότησή του το 2009, και ο Εκλεγμένος Αποστολικός Νομάρχης, Μάριος Λεόν Ντοράδο, διορισμένος από τον Πάπα Φραγκίσκο στις 24 Ιουνίου 2013, ο οποίος προηγουμένως ήταν Επικεφαλής της Αποστολικής Νομαρχίας.

Αποστολικές Νομαρχίες
---------------------

* Καθολική Αποστολική Νομαρχία Δυτικής Σαχάρας

Καθεδρικοί Ναοί
---------------

* Ισπανικός καθεδρικός ναός στο Ελ-Ααϊούν, Δυτική Σαχάρα (Καθολική Αποστολική Νομαρχία Δυτικής Σαχάρας)
* Ισπανικός καθεδρικός ναός στη Ντάχλα, Δυτική Σαχάρα

Παραπομπές
----------

1. ↑  «Prefecture Apostolic of Western Sahara». *www.catholic-hierarchy.org*. Αρχειοθετήθηκε από το πρωτότυπο στις 19 Νοεμβρίου 2016. Ανακτήθηκε στις 11 Νοεμβρίου 2016.
2. ↑  «CIA World Factbook Western Sahara». *www.cia.gov*. Αρχειοθετήθηκε από το πρωτότυπο στις 15 Νοεμβρίου 2016. Ανακτήθηκε στις 11 Νοεμβρίου 2016.
3. ↑  «Apostolic Prefecture of West Sahara». *www.gcatholic.org*. Αρχειοθετήθηκε από το πρωτότυπο στις 18 Δεκεμβρίου 2016. Ανακτήθηκε στις 11 Νοεμβρίου 2016.
4. ↑  Cheney, David M. (Οκτωβρίου 2006). «Father Acacio Valbuena Rodríguez Catholic-Hierarchy». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Ιουνίου 2007.
5. ↑  Cheney, David M. (Οκτωβρίου 2006). «Father Acacio Valbuena Rodríguez Catholic-Hierarchy». Αρχειοθετήθηκε από το πρωτότυπο στις 29 Απριλίου 2007. Ανακτήθηκε στις 7 Ιουνίου 2007.
6. ↑  «APPOINTMENT OF THE APOSTOLIC PREFECT OF WESTERN SAHARA». *w2.vatican.va*. Αρχειοθετήθηκε από το πρωτότυπο στις 29 Ιουλίου 2013. Ανακτήθηκε στις 11 Νοεμβρίου 2016. CS1 maint: BOT: original-url status unknown (link)
7. ↑  «Catholic Dioceses in Western Sahara». GCatholic.org. Αρχειοθετήθηκε από το πρωτότυπο στις 18 Δεκεμβρίου 2016. Ανακτήθηκε στις 11 Νοεμβρίου 2016.
8. ↑  «Cathedrals in Western Sahara». GCatholic.org. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 11 Νοεμβρίου 2016.

Εξωτερικοί σύνδεσμοι
--------------------

* Η Αποστολική Νομαρχία Δυτικής Σαχάρας στο Catholic-Hierarchy.org